Præsentation af klinisk uddannelsessted

# Kommune: Fredensborg

|  |
| --- |
| Sundhedsplejerskeordningens navn, adresse, telefonnummer og e-postadresse:Fredensborg Kommune – SundhedsplejenEgevangen 3b, 2980 KokkedalTlf.: 72562138Sundhedsplejen@fredensborg.dk |
| Uddannelsesansvarlig:Line Zimsen HeerwagenMobil: 22249805lizh@fredensborg.dkSundhedsfaglig diplomeksamen i Formidlings- og Undervisningspraksis. |

# Beskrivelse af den kommunale sundhedsordning:

1. Ansatte (antal/timer)

|  |
| --- |
| Fredensborg Kommune består af 4 bysamfund og mellemliggende landdistrikter med en mangfoldig befolkningssammensætning. Der er ansat 14 sundhedsplejersker og en ledende sundhedsplejerske.Vi er et team, der arbejder fokuseret på at styrke den forebyggende og sundhedsfremmende indsats overfor børn og unge og deres familier. Fagligheden vægtes højt og vi arbejder målrettet og i tæt samarbejde med tværfaglige og tværsektorielle samarbejdspartnere. Vi tilstræber stor kvalitet og ensrettethed i vores dokumentation og arbejdsgange. Vi sætter stor pris på et fællesskab præget af arbejdsglæde og tryghed. Vi er altid klar til at hjælpe hinanden og give faglig supervision. Studiemiljø: Vi prioriterer, at den studerende gennem refleksion får mulighed for at videreudvikle sine faglige og personlige kompetencer. Reflektionstid, den studerende og vejledere i mellem, prioriteres på daglig basis. I introduktionsperioden vil der være planlagt dage, hvor den studerende får mulighed for at følge sundhedsplejersker fra andre distrikter og opleve deres tilgang til faget og måde at arbejde på. Vi ønsker, at inddrage den studerendes viden, erfaringer og kompetencer i hverdagen, og opfordrer den studerende til at holde små faglige oplæg. Vi forventer, at den studerende udviser høj grad af selvstændighed, nysgerrighed og ansvarlighed i forhold til egen læring og udvikling. |

1. Den kommunale sundhedsordningsorganisering

|  |
| --- |
| Sundhedsplejen er organiseret under Center for Kultur, Idræt og Sundhed. |

1. Sundhedsplejens tilbud til gravide, børn, unge og deres forældre med almene behov

|  |
| --- |
| • Tidligt besøg til familier der er udskrevet indenfor 72 timer • Fire (fem til førstegangsfødende) hjemmebesøg til spædbørnsfamilier i barnets første leveår • Tilbud om hjemmebesøg til hjemmepassede børn under tre år • Barselsgrupper til alle – som igangsættes i hjemmene. • Sundhedsplejerskerne afholder Forældrecafé ugentlig i 2 timer. Det er en åben konsultation, hvor sundhedsplejerskerne står til rådighed for samtale og vejledning. Herudover kan forældrene netværke på tværs af bysamfund.• Vi tilbyder alle forældre screening for fødselsdepression, når barnet er 2 mdr. • Indskolingsundersøgelse i 0. klasse herunder motorikscreening.• 5. klasse – sundhedssamtale og undersøgelse. Sundhedspædagogiske gruppeaktiviteter.• Udskolingsundersøgelse i 8. klasse. |

1. Sundhedsplejens tilbud til gravide, børn, unge og deres forældre med særlige behov

|  |
| --- |
| • Graviditetsbesøg til sårbare gravide • Ekstra indsats til spæd- og småbørn og forældre med særlig behov heraf hjemmebesøg, tværfaglige møder m.m. • Ekstra indsats til børn og unge med særlig behov i skolerne – tilbydes som samtaler, hjemmebesøg m.m. • Sundhedsplejersken deltager som fast medlem i tværfaglige grupper, der er nedsat i bydelene. • En psykolog og en sundhedsplejerske faciliterer ”Mødregruppen”. Tilbuddet er for mødre, der er sårbare og har brug for særlig støtte. |

1. Konsulentfunktionen i kommunen

|  |
| --- |
| Der tilbydes konsulentbistand og hygiejnebesøg til alle skoler, den kommunale dagpleje og øvrige dagtilbud. Funktionen varetages af en sundhedsplejerske med specialuddannelse i hygiejne. |

1. Andre tilbud

|  |
| --- |
| I forbindelse med et barn/ung skal have udarbejdet en børnefagligundersøgelse, udfører sundhedsplejen en udvidet helbredsundersøgelse på barnet/den unge. |

# Uddannelses- og læringsmuligheder

1. Særlige sundhedsplejefaglige kompetencer blandt sundhedsplejerskerne

|  |
| --- |
| Vi arbejder altid på, at sundhedsplejerskernes kompetencer udnyttes optimalt. Vi har følgende kompetencer i gruppen: • Alle sundhedsplejersker er certificeret i ADBB metoden. • 4 sundhedsplejersker er uddannet i COS P.• Alle sundhedsplejersker er certificeret i PUF metoden. • En sundhedsplejerske er uddannet indenfor VIPP.• En sundhedsplejerske er uddannet som ”Småbørnskonsulent”. • To sundhedsplejerske er uddannet hygiejnesygeplejersker. • Alle sundhedsplejersker er amme specialister – to sundhedsplejersker er IBCLC certificeret. • En sundhedsplejerske er ”farambassadør” gennem Forum for Mænds Sundhed. |

1. Interne og eksterne samarbejdspartner af betydning for uddannelses- og læringsmuligheder

|  |
| --- |
| Vi har et meget tæt samarbejde med: AKT-ledere – på både 0-6 års området og på skoleområdet.Fritidsvejledere – der hjælper børn og unge i gang med fritidstilbud og støtter dem undervejs. Dagtilbud – både ved overgang til dagtilbud og når barnet går i dagtilbud. Sprogpædagogerne – særligt til de hjemmepassede børn over 1 år.Logopæd – sprogstimulering.Børnefysioterapeut og ergoterapeut – bl.a. til vurdering af barnets motoriske udvikling. Ungeteam og familieafdelingen. |

1. Undervisnings-, vejlednings- og supervisionstilbud til de ansatte I den kommunale sundheds- ordning

|  |
| --- |
| Vi har løbende mulighed for at deltage på aktuelle kurser og har fælles undervisningsdage sammen. Vi har faglig sparring på tværs af bysamfundene. Alle sundhedsplejersker og leder har et fælles møde om ugen, hvor vi drøfter faglige emner, trivsel på arbejdspladsen og fremtidige udviklingsveje.  |

1. Aktuelle projekter i kommunen

|  |
| --- |
| Sundhedsplejen er med i et interventionsprojekt sammen med Statens institut for Folkesundhed og andre kommuner, hvor et hollandsk program skal afprøves og tillempes til danske forhold. Programmet kaldes VIPP (Video Feedback Intervention to Promote Positive Parenting). Dette projekt er en forlængelse af udviklingen af PUF og har fokus på intervention til familier, hvor der er brug for en ekstra indsats. Sundhedsplejen samarbejder med den bolig sociale helhedsplan Nivå Kokkedal på vej, der har til formål at styrke børn og voksnes trivsel i udsatte boligområder. |

1. Andre læringsmuligheder (for eksempel anvendelse af metoder i kommunen)

|  |
| --- |
| Vi har fokus på, at digitalisering skal understøtte sundhedsplejens arbejdsprocesser, så optimalt som muligt. De tværfaglige møder faciliteres ud fra SOS metoden (Sign Of Safety).Sundhedsplejen skal opkvalificeres i AIMS-metoden og den praktiske anvendelse af AIMS test til vurdering af den grovmotoriske udvikling hos børn. |

1. Forhold af betydning for ansættelse som sundhedsplejerskestuderende i kommunen

(eks: ansøgere med bopæl i kommunen, transport (bil/cykel)

|  |
| --- |
|  |